2019 yil 1 mart kuni Davlat Bojxona qo‘mitasi xodimlari tomonidan tezkor tadbir o‘tkazilgan, deb xabar bermoqda O‘zbekiston Respublikasi IIV Jamoatchilik va OAV bilan aloqalar boshqarmasi. Natijada, Toshkent tumanidagi «G‘ishtko‘prik» bojxona chegara postida «Hyundai Solaris» rusumli avtomashina to‘xtatib tekshirilganida, ushbu avtomashina Rossiya Federatsiyasidan o‘g‘irlanganligi aniqlangan va avtomashinani boshqarib ketayotgan A.G‘. qo‘lga olingan. Holat yuzasidan Rossiya Federatsiyasi Ichki ishlar vazirligiga xabar berilgan. Tergov harakatlari olib borilmoqda, deyiladi IIV ma’lumotida.